
Nr. 3193/04.08.2026
ANUNȚ   
CONCURS PENTRU POST, 1 NORMA,  CONTRACTUAL DE CONDUCERE, VACANT, DE SECRETAR ȘEF

A. În conformitate cu prevederile Hotărârii nr.1336/28.10.2022 pentru aprobarea Regulamentului-cadru privind organizarea și dezvoltarea carierei personalului contractul din sectorul bugetar plătiți din fonduri publice, publicat în MO nr.1078 din 8 noiembrie 2022, Liceul Teoretic Negrești-Oaș,  cu sediul în Negrești Oaș, strada Victoriei, nr. 101, județul Satu Mare, organizează concurs pentru ocuparea următorului post contractual: 
1. Nivelul postului: conducere;
2. Denumirea postului: Secretar șef, normă întreagă,  pe perioadă nedeterminată, în structura compartimentului Administrativ;
3. Gradul/Treapta profesională: Secretar șef, gradul I S;
4. Scopul principal al postului: Secretar șef;
5. Numărul de posturi: 1 ;
6. Durata timpului de lucru: 40 de ore săptămânal.

B. Documente solicitate candidaţilor pentru întocmirea dosarului de concurs, conform art. 35 din H.G. 1336/2022:

a) cerere de înscriere la concurs;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de unitate;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
Documentele menționate depuse în copie, vor fi însoțite de cele originale.
Cazierul judiciar poate fi înlocuit cu o declarație pe proprie răspundere. În acest caz, candidatul declarat admis la selecția dosarelor are obligația de a completa dosarul de concurs cu originalul documentului pe tot parcursul desfășurării concursului, dar nu mai târziu de 5 zile lucrătoare de la data la care a fost declarat admis în urma selecției dosarelor.
Dosarele de concurs se depun la Liceul Teoretic Negrești-Oaș, cu sediul în localitatea Negrești Oaș, str. Victoriei, Nr.101, județul Satu Mare, compartimentul Secretariat, tel. 0261/854941, email: secretariat@licteneg.ro
Termenul de depunere a dosarelor: 06.08.2026 – 19.08.2026, în
intervalul orar 9:00–15:00, la sediul instituției.
 C.) Condiţiile generale prevăzute de art. 15 din H.G. 1336/08.11.2022
 	Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii    76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).
i) nota minimă de promovare pentru fiecare proba a concursului de secretar șef este 7.00(70 puncte). Media finală minima 7,00 se calculează ca media aritmetica intre probele susținute.
Notă conform Ordinului comun MS/MEC nr. 55/3.335/2026: Pentru posturile din învățământul preuniversitar (funcții didactice, didactice auxiliare sau administrative, precum și funcții de conducere, de îndrumare și control), înscrierea la concurs este condiționată de prezentarea certificatului medical emis de medicul specialist de medicina muncii. Certificatul se emite în baza avizului medicului specialist psihiatru, a adeverinței medicale eliberate de medicul de familie și a consultației specifice de medicina muncii.

Condiții specifice de participare la concurs:
Studii de specialitate: studii superioare cu diplomă de absolvire în economie, științe economice, administrație publică, management, studii juridice, birotică și secretariat, informatică de gestiune, și altele, etc.;
Cunoștințe de operare/programare Microsoft Office Word, Microsoft Office Excel, Revisal, Edusal, cunoștințe de utilizare e-mail, Google Docs, Google Forms;
Cunoștințe privind legislația din învățământul preuniversitar;
Cunoștințe privind managementul elevilor;
Disponibilitate la timp de lucru prelungit;
Domiciliul în județul Satu Mare;
Vechime în muncă: minim 9 ani;
Program de lucru: 08:00 -16:00.

D.) Bibliografie:
1. Legea Învățământului preuniversitar Nr. 198/2023, cu modificările şi completările ulterioare;

2. OME nr. 5726/2024 pentru aprobarea Regulamentului-cadru de organizare şi funcţionare a unităţilor de învăţământ preuniversitar cu modificările şi completările ulterioare,

3. Legea 53/2003 Codul Muncii cu modificările şi completările ulterioare;

4. Legea cadru 153/2017 privind salarizarea personalului plătit din fonduri publice, cu modificările şi completările ulterioare;

5. Contractul Colectiv de Muncă Unic la Nivel de Sector de Negociere Colectivă Învăţământ Preuniversitar, înregistrat la M.M.F.T.S.S.-U.P.D.S.P.S. sub nr. 1104 din data de 09.07.2025;

6. H.G.295/2025 privind Registrul general de evidenţă al salariaţilor REGES-ONLINE;

7. OME nr. 4.634/ 10.06.2024 pentru aprobarea Regulamentului privind regimul actelor de studii și al documentelor școlare gestionate de unitățile de învățământ preuniversitar,

8. OMEC nr. 732/04.09.2025 privind aprobarea Metodologiei-cadru de acordare a burselor,

9. Legea 16/1996 Legea Arhivelor Naţionale, republicată,

10. OMEN 4.371 din 13.07.2017 pentru aprobarea Metodologiei privind managementul SIIIR pentru activitățile din învățământul preuniversitar

11. OMECTS nr. 6143 / 2011 privind aprobarea Metodologiei de evaluare anuală a activităţii personalului didactic şi didactic auxiliar, cu modificările şi completările ulterioare 
12. Legea   Nr. 544 din 12 octombrie 2001 privind liberul acces la informaţiile de interes public cu modificările şi completările ulterioare .




E.) Tematică:
1.Organizarea sistemului de învățământ preuniversitar;
2.Particularități ale salarizării în învățământul preuniversitar;
3.Actele de studii: tipuri, condiții de eliberare, modul de completare;
4.Duplicarea actelor de studii;
5.Documente școlare;
6.Regulamentul privind regimul actelor de studii;
7.Acordarea burselor școlare, tichetelor sociale educațional, Euro 200 și a altor ajutoare financiare pentru elevi;
8.Arhivarea și circuitul documentelor;
9.Întocmirea și gestionarea bazelor de date SIIIR, EDUSAL, REVISAL, Program burse, Google Drive.

F.) Calendarul de desfăşurare a concursului, respectiv data limită şi ora până la care se pot depune dosarele de concurs și contestațiile probelor de concurs:
– Data publicării anunțului: 05.08.2026
– Perioada de depunere a dosarelor: 06.08.2026 – 19.08.2026, în intervalul orar 9:00–15:00, la sediul instituției
– Selecția dosarelor: 20.08.2026, ora 10:00
– Afișarea rezultatelor selecției dosarelor: 20.08.2026, ora 15:00, la sediul instituției și pe pagina de internet a instituției
– Depunerea contestațiilor la selecția dosarelor: 21.08.2026, până la ora 15:00
– Soluționarea contestațiilor la selecția dosarelor și afișarea rezultatelor: 24.08.2026, ora 15:00
– Proba scrisă: 27.08.2026, ora 10:00, la sediul instituției
– Afișarea rezultatelor probei scrise: 27.08.2026, ora 14:00
– Depunerea contestațiilor la proba scrisă: 28.08.2026, până la ora 14:00
– Soluționarea contestațiilor la proba scrisă și afișarea rezultatelor: 31.08.2026, ora 15:00
– Proba de interviu: 01.09.2026, ora 10:00
– Afișarea rezultatelor probei interviu: 01.09.2026, ora 14:00
– Afișarea rezultatelor finale ale concursului: 01.09.2026, ora 15:00


DIRECTOR,
prof. Bud Viorel Vasile

